Ուսումնասիրելով որոշ անհամասեռություններ աստղասփյուռներում, մենք գալիս ենք այն եզրակացության, որ աստղագոյացման պրոցեսը մեր Գալակտիկայում շարունակվում է: Աստղերը կազմում են խմբեր, աստղակույտեր: Բայց առաջացած խմբերը երբեմն լինում են այնքան խիտ, որ աստղերը նրանց մեջ պահվում են ձգողականության ուժով, այդ ժամանակ նրանք չեն մասնակցում խառնմանը, և աստղակույտը երկար ժամանակ չի քայքայվում: